laion/Wikipedia-Exotic huggingface dataset:
לוק ניוברי

לוק ניוברי (באנגלית: Luke Newberry; נולד ב-19 בפברואר 1990) הוא שחקן אנגלי. הוא ידוע בעיקר מהופעתו בתפקיד ראשי בסדרת הדרמה "In the Flesh" משנת 2013 ו-2014, עליו היה מועמד לפרס באפט"א לטלוויזיה. ניוברי נולד בעיר אקסטר שבדבון. יש לו שתי אחיות מבוגרות ממנו. הוא למד באקסטר קולג' בתחומים של יצירת קולנוע, אמנות יפה וספרות אנגלית. בהפקה של הקולג' של המחזה "המלט" שיחק ניוברי בתפקיד הראשי. בגיל 18 החל ללמוד בבית הספר למשחק של תיאטרון בריסטול אולד ויק, וסיים את הלימודים בשנת 2011. לראשונה חתם ניוברי על חוזה עם סוכן כשהיה בן שבע. בגיל 11 שיחק בתפקיד אנתוני בסרט "לב חצוי". ב-2010 לוהק ניוברי לתפקיד טדי לופין בסרט "הארי פוטר ואוצרות המוות - חלק 2", אבל הסצנה בה הופיע נחתכה מהסרט. בתיאטרון שיחק ניוברי בתפקיד היימון במחזה "אנטיגונה" בתיאטרון המלכותי הלאומי. ב-2015 הופיע בתפקיד ראשי בדמות גייב במחזה "טדי פרארה" בתיאטרון דונמאר ורהאוס. ב-2013 כיכב ניוברי בסדרת הדרמה העל-טבעית "In the Flesh" של ערוץ BBC Three. על תפקיד זה היה מועמד לפרס באפט"א לטלוויזיה בקטגוריית השחקן הטוב ביותר, עבור העונה הראשונה ב-2014. באותה שנה החל שידור העונה השנייה של הסדרה. על הופעתו בסדרה היה מועמד גם לפרס RTS לשחקן הטוב ביותר. ב-2013 נבחר ניוברי לאחד מכוכבי המחר של מגזין הקולנוע Screen International. מדיה וקבצים בנושא לוק ניוברי בוויקישיתוף לוק ניוברי, ברשת החברתית אקס (טוויטר) לוק ניוברי, ברשת החברתית אינסטגרם לוק ניוברי, במסד הנתונים הקולנועיים IMDb (באנגלית) לוק ניוברי, באתר AllMovie (באנגלית) לוק ניוברי, במסד הנתונים הקולנועיים KinoPoisk (ברוסית) Lougher, Sharon (22 במרץ 2013). "Meet In The Flesh star Luke Newberry | Metro News". Metro.co.uk. נבדק ב-28 במרץ 2013. {{cite web}}: (עזרה) Jimmy Donnellan (2014-05-30). "Ones to Watch: Luke Newberry". Cultured Vultures. נבדק ב-21 בפברואר 2015. {{cite web}}: (עזרה) "Bristol Old Vic Theatre School - Past Students". נבדק ב-30 בדצמבר 2013. {{cite web}}: (עזרה) Krystal Sim (7 במרץ 2013). "In The Flesh star "gutted" to be cut from Harry Potter". {{cite web}}: (עזרה) Zai Bennett, Controller, BBC Three. "Media Centre - Filming begins on BBC Three drama In The Flesh". BBC. נבדק ב-28 במרץ 2013. {{cite web}}: (עזרה)תחזוקה - ציטוט: multiple names: authors list (link) Richard Vine (13 במאי 2014). "Bafta TV awards 2014: who should win best actor?". The Guardian. {{cite news}}: (עזרה)
יחסי טורקמניסטן–יפן

יחסי טורקמניסטן–יפן הם היחסים הדיפלומטיים בין טורקמניסטן לבין יפן. שתי המדינות כוננו יחסים דיפלומטיים רשמיים באפריל 1992, כשנה לאחר עצמאותה של טורקמניסטן. טורקמניסטן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן מיוצגת בטורקמניסטן בדרג השגרירות באמצעות שגרירות רשמית שהיא מחזיקה באשגבאט, בירת המדינה. בשנת 2018 שוויו של הייצוא הטורקמני ליפן עמד על 22 מיליון ין וכלל בעיקר ירקות וחומרים צמחיים אחרים. באותה השנה, שוויו של הייבוא הטורקמני מיפן עמד על 1.9 מיליארד ין וכלל בעיקר מכונות, מכוניות, חלקי רכב ומוצרים אופטיים. על פי הלשכה היפנית המרכזית לסטטיסטיקה, באוקטובר 2017 התגוררו בטורקמניסטן שבעים ואחד אזרחים יפניים. מדיה וקבצים בנושא יחסי טורקמניסטן–יפן בוויקישיתוף יחסי טורקמניסטן–יפן, באתר משרד החוץ היפני Country Comparison :: Population — The World Factbook - Central Intelligence Agency, www.cia.gov Country Comparison :: Area — The World Factbook - Central Intelligence Agency, www.cia.gov Turkmenistan - The World Factbook, CIA Country Comparison :: GDP (purchasing power parity) — The World Factbook - Central Intelligence Agency, www.cia.gov Human Development Data (1990-2018) | Human Development Reports, hdr.undp.org Embassy of Turkmenistan in Japan, אתר השגרירות Embassy of Japan in Turkmenistan, אתר השגרירות Japan-Turkmenistan Relations, אתר משרד החוץ היפני, 5 בנובמבר 2019
הבית הכתום

הבית הכתום שבצהלה הוא מבנה שתוכנן על ידי האדריכל אריק גינזבורג. המבנה שוכן ברחוב אבישי בשכונת צהלה שבתל אביב. הפרויקט נחשב למבנה ארכיטקטורי יוצא דופן, והוא הפרויקט הראשון בתכנון אדריכל ישראלי שהוצג במוזיאון ויקטוריה ואלברט בלונדון. הבית נקרא "כתום", אך כיום הבית אינו כתום אלא אפור בהיר. הבית נצבע על ידי אסתי גינזבורג, בתו של האדריכל, אריק גינזבורג, בעקבות סכסוך על בעלות הבית בין השניים. לנוכח הצלחתן ופרסומו של הפרויקט, נכתב הספר "מבט מבפנים פנימה: סודות התכנון האדריכלי" העוסק בפיתוחו של הבית הכתום בצהלה ובלקחי הפרויקט. ההמבנה מבוסס על עקרונות ארכיטקטורה רבים; קירור וחימום פסיביים, ניצול אור יום, הגדלת שטח הגן באמצעות מזעור שטח האדמה שהבית מכסה, מתן ביטוי צורני למהות ולתוכן הבית והשתלבות בסביבה. מסת הבניין מורכבת משני נפחים; קומת הקרקע היא מנסרה שבסיסה מלבן, אשר הפרופורציות שלו (אורך ורוחב) תואמות את פרופורציות החלקה. המנסרה ממוקמת בפינה הצפון מערבית של המגרש כך שהצד הקצר שלה מקביל לצד שצר של החלקה, וצדה הארוך מקביל לצד הארוך שלה. הקומה העליונה היא מנסרה זהה לחלוטין לזאת שמגדירה את חלל קומת הקרקע, למעט מודול אחד. התיבה העליונה בשלמותה מסובבת בשיעור תשעים מעלות בכיוון השעון ביחס לתיבה התחתונה, ונסוגה לאחור בשיעור של ארבעים מטרים וחצי מהקיר הקדמי של קומת הכניסה. תכנון המבנה חולק לחמישה שלבים: הגדרת מטרות התכנון - באיזה דרישות צריך הבניין לעמוד, פונקציונליות, רווחה (קירור, קרינה, חימום, ניצול אור יום ופרטיות) והחוויה. הדרך - הקונספט המייחד פתרונות לשלב 1 בצורת נפחים, קומפוזיציה ובאופן הצבת הנפחים של החלקה. טכניקת הבניה החיצונית - קונסטרוקציה (מסגרות), בחירת החומרים היעילים ביותר ליישום צורות ספציפיות שנבחרו. טכניקת הבניה הפנימית - מילוי, בחירת חומרי הגלם מהם יורכבו הגגות, הקירות, והמדרכים לפי שיטת הקונסטרוקציה שנבחרה בהתאם לחלק הקודם. מודולריות - הרכבת הבית מאחת-עשרה יחידות נפח זהות (מודולים). כל יחידת נפח מורכבת משישה רכיבים זהים החוזרים על עצמם בחומר, בצורה, בגודל ובטקסטורה. כל אחת מששת הרכיבים מיוצר בצורה זהה כמספר יחידות הנפח. המבנה מורכב משלד מפלדה. התגבשות צורה מורכבת משני נפחים, שהעליון שבהם בולט בשיעור של ארבעים מטרים וחצי מעבר לתחתון דרשה מהאדריכל לחשוב על חומרים שיוכלו לשאת את המשקל העצמי (משקל החומרים שמהם הוא בנוי) והן את המשקל של התכולה (אנשים, רהיטים וכו׳). ככלל משקל התכולה במרבית הבניינים הוא זניח לעומת המשקל העצמי שלהם. פלדה הוא חומר שאפשר למצוא בו שימושים מגוונים בבניין. הפלדה מצטיינת ביחס גבוה בין חוזק ומשקל. באמצעות בניה בפלדה ניתן להשיג חוזק רב באמצעות משקל קטן בהשוואה לחומרים אחרים. העובדה שחיבור הפלדה וחוסר הבלאי שלה מאפשרת פתרון כדאי הן מבחינה כלכלית והן מבחינת אפשרות הבניה ה"צפה" בעקבות המשקל הנמוך שלה בהשוואה לבנייה מסוגים שונים. מדיה וקבצים בנושא הבית הכתום בוויקישיתוף מחטף הבית הכתום באתר כלכליסט צהלה: בית הפלדה של הגינזבורגים באתר Mako מה עשתה אסתי גינזבורג לבית המפואר של אביה? באתר חדשות 13 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הבית הכתום".
טרנינג פוינט (2011)

טרנינג פוינט (2011) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-13 בנובמבר 2011 באולם האימפקט זון שבאורלנדו, פלורידה. האירוע היה האירוע השמיני בסדרת אירועי טרנינג פוינט. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. תשעה קרבות התנהלו באירוע. בקרב המרכזי, בובי רוד ניצח את AJ סטיילס ושמר על אליפות העולם במשקל כבד של TNA. עוד ברשימת הקרבות, ג'ף הארדי ניצח את ג'ף ג'ארט, אביס ומר אנדרסון ניצחו את אימורטל (בולי ריי וסקוט סטיינר), ואוסטין אריס ניצח את ג'סי סורנסן וקיד קאש בקרב משולש ושמר על אליפות ה-X דיוויז'ן של TNA. האירוע כלל קרבות שנבעו מעלילות מתוסרטות מתוכניות Impact. טרנינג פוינט, במסד הנתונים הקולנועיים IMDb (באנגלית) תוצאות אירועי טרנינג פוינט
פורס מפה ומקדש

פורס מפה ומקדש הוא כינוי להלכה הקובעת, שאם במהלך סעודה שהתחילה בערב שבת, נכנסה שבת והגיע זמן חובת קידוש של שבת, אין צורך להפסיק את הסעודה, אלא ניתן לפרוס מפה על החלות, לעשות קידוש, ולהמשיך בסעודה. בתלמוד בבלי, נחלקו תנאים בדינו של הסועד סעודה בערב שבת ושקעה החמה ונכנסה שבת, לדעת רבי יהודה צריך להפסיק את סעודתו ולברך ברכת המזון ולקדש, ולהתחיל סעודה חדשה לכבוד שבת. לדעת רבי יוסי יוכל להמשיך את סעודתו, אך בסיומה יברך ברכת המזון ויעשה קידוש. להלכה, הובא בסיום הסוגיה : אמר רב יהודה אמר שמואל: אין הלכה לא כרבי יהודה ולא כרבי יוסי אלא פורס מפה ומקדש — מסכת פסחים, דף ק', עמוד א'. כדעה זו פסק בשולחן ערוך שאין צורך להפסיק בסעודתו, אלא פורס מפה ומקדש. לעניין ברכת 'בורא פרי הגפן' שבקידוש כתב השולחן ערוך שאם כבר שתה יין קודם לכן בסעדותו ובירך עליו, אינו צריך לברך שוב על היין בזמן הקידוש. לגבי ברכת 'המוציא' לאחר הקידוש, נחלקו בראשונים: לדעת הרי"ף והרא"ש צריך לחזור ולברך המוציא. ורק במקרה שאין לו יין ומקדש על הפת, אינו צריך לחזור ולברך. אך לדעת הרמב"ם בכל מקרה אין צריך לברך 'המוציא' פעם נוספת, גם אם מקדש על היין. שתי הדעות הובאו להלכה בשולחן ערוך. האחרונים הכריעו שלא לברך המוציא, משום ספק ברכות להקל, אך בשולחן ערוך הרב כתב שעל אף שמעיקר הדין, ההלכה כדעה הראשונה שהובאה בשולחן ערוך שיש לברך פעם נוספת המוציא אך כדי לצאת מידי ספק, עדיף לסיים את הסעודה ולברך ברכת המזון קודם שקיעת החמה. הרב דוד תורג'מן, בדין פורס מפה ומקדש, כתלנו ט"ו, תשנ"ד, עמ' 472–475. הרב שמואל אריאל, האם אפשר לחבר את סעודה שלישית של שבת עם סעודת ליל שבועות? אתר ישיבה, י"ח אייר תשע"ט דיני סעודה בערב שבת, שיעורי הגרמ"צ גרינפלד הפסקת הסעודה כשקידש היום, ישיבת ברכת משה הרב יקותיאל פרקש, פורים שחל בערב שבת הפורס מפה ומקדש אתר יוטיוב, תשע"ט שולחן ערוך, אורח חיים, סימן רע"א, סעיף ד'-ה' משנה ברורה, סימן רע"א, סעיף קטן י"ח. הלכות שבת סימן רעא ס' י-יא הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
יחסי הממלכה המאוחדת – טורקמניסטן

יחסי הממלכה המאוחדת–טורקמניסטן הם היחסים הדיפלומטיים הרשמיים שבין הממלכה המאוחדת לבין טורקמניסטן. היחסים הדיפלומטיים בין טורקמניסטן לבריטניה כוננו ב-23 בינואר 1992, ובשנת 1995 פתחו שתי המדינות שגרירויות זו אצל זו. בריטניה מחזיקה בטורקמניסטן שגרירות באשגבאט, וטורקמניסטן מחזיקה בבריטניה שגרירות בלונדון. מדיה וקבצים בנושא יחסי הממלכה המאוחדת – טורקמניסטן בוויקישיתוף אתר על יחסי מדינות ערך זה הוא קצרמר בנושא יחסי חוץ ובנושא הממלכה המאוחדת. אתם מוזמנים לתרום לוויקיפדיה ולהרחיב אותו.
קוצ'י (פירושונים)

האם התכוונתם ל... קוצ'י (הודו) – עיר בהודו קוצ'י – מחוז ביפן קוצ'י (יפן) – בירת מחוז קוצ'י ביפן קוצ'י (וייטנאם) – מעוז הלחימה של הוייטקונג, ואתר מחילות וערים תת-קרקעיות שנחשף בשלמותו.
אוטו פון מוזר

אוטו פון מוזר (בגרמנית: Otto von Moser;‏ 31 במרץ 1860 – 11 באוקטובר 1923) היה גנרל גרמני, שפיקד על כוחות במלחמת העולם הראשונה. מוזר נולד ב-31 במרץ 1860 בשטוטגרט, והיה בנו של אלווין מוזר, מנהל הוצאת הספרים Deutsche Verlags-Anstalt. בשנת 1877 התגייס מוזר לצבא הפרוסי והצטרף לרגימנט הרגלים ה-126 (וירטמברג ה-8 - פרידריך הראשון, הדוכס הגדול של באדן). ב-14 בספטמבר 1893 הוא הועלה לדרגת האופטמן, וב-1 באפריל 1894 הוא מונה למפקד פלוגה ברגימנט הגרנדירים ה-119 (וירטמברג ה-1 - "המלכה אולגה"). בשנת 1897 הוא הצטרף למטה הדיוויזיה ה-27 (וירטמברג ה-2), ובשנת 1899 הוא הועלה לדרגת מיור. בשנת 1900 הוא מונה לקצין מטה בקורפוס ה-18, ובשנת 1902 הוא מונה לקצין מטה בקורפוס ה-13 (וירטמברג). בשנת 1906 מונה מוזר למפקד הגדוד ה-1 ברגימנט הרגלים ה-120 (וירטמברג ה-2 - "קייזר וילהלם, מלך פרוסיה"), ולאחר מכן הוקצה לזמן קצר למטה רגימנט הרגלים ה-126 (וירטמברג ה-8 - פרידריך הראשון, הדוכס הגדול של באדן), בזמן שהועלה לדרגת אוברסט לוטננט. בשנת 1909 הוא הועלה לדרגת אוברסט, בשנת 1908 העניק לו וילהלם השני, מלך וירטמברג את צלב הכבוד למסדר כתר וירטמברג ונתן לו תואר אצולה. בשנת 1910 הוא מונה למפקד רגימנט הרגלים ה-121 (וירטמברג ה-3 - וירטמברג הישנה), ובשנת 1912 הועלה לדרגת גנרל מיור. בשנת 1913 הוא מונה למפקד חטיבת הרגלים ה-53 (וירטמברג ה-3), שהייתה חלק מהדיוויזיה ה-27 (וירטמברג ה-2). עם פרוץ מלחמת העולם הראשונה לחם מוזר עם חטיבתו בחזית המערבית, ואף נפצע באחד הקרבות. לאחר החלמתו, ב-25 במאי 1915 הוא מונה למפקד הדיוויזיה ה-107, ולחם עמה במהלך חזית המזרחית ולאחר מכן במהלך המערכה על סרביה. ב-18 באוגוסט 1915 הועלה מוזר לדרגת גנרל לוטננט, וב-13 ביוני 1916 הוא הועבר לחזית המערבית ומונה למפקד הדיוויזיה ה-27 (וירטמברג ה-2). ב-12 במרץ 1917 הוא מונה למפקד קורפוס המילואים ה-14, ולחם עמו בקרב אראס ובקרב קמברה. ב-8 בפברואר 1918 הוא פרש מתפקידו, וב-18 ביולי 1918 פרש פון מוזר מהצבא. לאחר מכן הוא חי באיזני אים אלגאו, שם פרסם מספר ספרי היסטוריה צבאית. ב-31 ביולי 1927 הוא קיבל תואר דוקטור לשם כבוד מאוניברסיטת טיבינגן, וב-11 באוקטובר 1931 הוא מת בגיל 71. מדיה וקבצים בנושא אוטו פון מוזר בוויקישיתוף
יחסי יפן–קירגיזסטן

יחסי יפן–קירגיזסטן הם היחסים הדיפלומטיים בין הרפובליקה הקירגיזית לבין יפן. שתי המדינות כוננו יחסים דיפלומטיים רשמיים ב-26 בינואר 1992, זמן קצר לאחר התנתקותה של קירגיזסטן מברית המועצות. יפן מיוצגת בקירגיזסטן בדרג השגרירות באמצעות שגרירות רשמית שהיא מחזיקה בבישקק, בירת המדינה. השגרירות נפתחה לראשונה ב-27 בינואר 2003. קירגיזסטן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו בירת המדינה. השגרירות נפתחה לראשונה ב-22 באפריל 2004. בשנת 2018 שוויו של הייצוא הקירגיזי ליפן עמד על 4.1 מיליארד ין וכלל בעיקר זהב, סוכר ודבש. באותה השנה, הייבוא הקירגיזי מיפן עמד על 1.8 מיליארד ין וכלל בעיקר מכונות, גומי ומכוניות. שתי המדינות חברות בארגון "מרכז אסיה פלוס יפן". מטרת הארגון היא לרומם את היחסים הדיפלומטיים–כלכליים בין יפן לבין אומות מרכז אסיה (קזחסטן טג'יקיסטן, אוזבקיסטן, קירגיזסטן וטורקמניסטן המשמשת כמשקיפה בארגון). על פי הלשכה היפנית המרכזית לסטטיסטיקה, ביוני 2017 התגוררו בקירגיזסטן מאה שלושים ושניים אזרחים יפניים. מדיה וקבצים בנושא יחסי יפן–קירגיזסטן בוויקישיתוף יחסי יפן–קירגיזסטן, באתר משרד החוץ היפני יחסי יפן–קירגיזסטן, באתר משרד החוץ הקירגיזי Embassy of Japan in Kyrgyzstan, אתר השגרירות היפנית בקירגיזסטן Embassy of Kyrgyzstan in Japan, אתר השגרירות הקירגיזית ביפן Japan-Kyrgyz Republic Relations, אתר משרד החוץ היפני
תעלת לארסן

תעלת לארסן (באנגלית: Larsen Channel) היא מצר ים, בין האי ד'אורוויל, לבין האי ז'ואנוויל, בארכיפלג קבוצת איי ז'ואנוויל, בקצה הצפון-מזרחי של חצי האי האנטארקטי, שבאנטארקטיקה. רוחבו של מצר הים בין 1.6 ל-4.8 קילומטרים. המצר התגלה בשנת 1902, על ידי המשלחת השוודית לאנטארקטיקה בפיקודו של אוטו נורדנשלד. המצר נסקר מופה על ידי סקר שטחי חסות איי פוקלנד בעונת המחקר (הקיץ האנטארקטי) 1953–1954; כמו כן המצר צולם מהאוויר על ידי משלחת הסקר האווירי של שטחי חסות איי פוקלנד בעונת המחקר 1956–1957. נורדנשלד קרא למצר על שמו של קפטן סי. אי. לארסן (C. A. Larsen), רב החובל של הספינה אנטארקטיק אשר שימשה את המשלחת. • Defense Mapping Agency 1992, Sailing Directions (planning Guide) and (enroute) for Antarctica, P 290 תעלת לארסן באתר הסקר הגאולוגי של ארצות הברית תעלת לארסן באתר הגאזט האנטארקטי של ממשלת אוסטרליה תעלת לארסן באתר הגאזט האנטארקטי המשווה SCAR של ממשלת אוסטרליה תעלת לארסן באתר marineregions גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
הר דיץ

הר דיץ (באנגלית: Mount Dietz) הוא הר בהרי הייז, בהרי המלכה מוד, באזור חוף אמונדסן, בשטח חסות רוס שבאנטארקטיקה. גובהו של ההר 2,250 מטרים מעל פני הים. ההרם ממוקם בסמוך מסמוך למפגש בין קרחון סוצ'ז לקרחון ברטלט. ההר מסמן את הגבול הדרומי של רכס הרי הייז. ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של לוטננט ד. ל. דיץ (D.L. Dietz), שהיה טייס צי ארצות הברית, שהטיס טיסות צילום שבוצעו על ידי צי ארצות הברית במהלך מבצע דיפ פריז בעונת המחקר (הקיץ האנטארקטי) 1964–1965. הר דיץ באתר הסקר הגאולוגי של ארצות הברית הר דיץ באתר הגאזט האנטארקטי של ממשלת ניו זילנד הר דיץ באתר הגאזט האנטארקטי של ממשלת אוסטרליה הר דיץ באתר הגאזט האנטארקטי המשווה SCAR של ממשלת אוסטרליה הר דיץ באתר peakery (מרחקים לאתרים סמוכים) תחזית מזג אוויר עדכנית ארוכת טווח עבור הר דיץ מידע גאוגרפי והיסטורי
מכון המחקר המדעי הכל-רוסי לפיזיקה ניסיונית

מכון המחקר המדעי הכל-רוסי לפיזיקה ניסיונית (ברוסית: Российский федеральный ядерный центр — Всероссийский научно-исследовательский институт экспериментальной физики (РФЯЦ-ВНИИЭФ) הוא מכון מחקר שבסיסו בעיר סארוב (לשעבר ארזמס-16), במחוז ניז'ני נובגורוד שברוסיה והוקם בשנת 1947. בתקופה הסובייטית היה ידוע בשם KB-11, ובדרך כלל כונה ארזמס-16. מהווה כיום חלק מקבוצת Rosatom ומהווה חלק ממרכז הגרעין הפדרלי. מכון המחקר המדעי הכל-רוסי לפיזיקה ניסיונית הוא מרכז המחקר והפיתוח הראשון של ברית המועצות לשעבר לנשק גרעיני. פצצת האטום הסובייטית הראשונה פותחה כאן בסוף שנות הארבעים, ואחריה המשיך המרכז כמרכז לחקר הנשק הגרעיני. רבים ממיטב הפיזיקאים של ברית המועצות היו קשורים לארזמס-16: האקדמאי אנדריי סחרוב עבד כאן כמעט 20 שנה והאקדמאי יולי חריטון שימש עדיין כראש המדע של המרכז בשנות התשעים. לפני שניתן שמו הנוכחי, המתחם היה ידוע ברציפות כמשרד וולגה, KB-11, אובייקט מספר 550, "קרמליוב", "מרכז 300, מוסקבה", ארזמס-75 ו"ארזמס-16". החל מאוגוסט 2019 מכון המחקר לפיזיקה ניסיונית הוא מתחם מחקר גדול מאוד עם מכוני-בת כדוגמת: פיזיקה תאורטית ומתמטית, דינמיקת גז ופיזיקת פיצוץ, פיזיקת גרעין וקרינה, מחקר פיזיולוגי בלייזר, מכון מדעי-טכני הידוע גם בשם ה- KB, המורכב מ-KB-1 (מטענים גרעיניים), KB-2 (תחמושת גרעינית), KB-3 (אבטחה מיוחדת) ו-KB-12 (נושאים מיוחדים. ב-9 במרץ 2011 החל לעבוד במכון מחשב על, הנחשב למחשב העל החזק ביותר בפדרציה הרוסית והוא מגיע לכדי FLOPS אחד. אנטולי אלכסנדרוב בוריס מוזרוקוב (1955–1974) לב ריאבב (1974–1978) יבגני נגין (1978–1987) ולדימיר בלוגין (1987–1996) ראדי אילקאייב (1996–2008) ולנטין קוסטיוקוב (2008–הווה) מכון המחקר המדעי הכל-רוסי לפיזיקה טכנית המעבדה הלאומית לוס אלמוס מדיה וקבצים בנושא מכון המחקר המדעי הכל-רוסי לפיזיקה ניסיונית בוויקישיתוף אתר האינטרנט הרשמי של מכון המחקר המדעי הכל-רוסי לפיזיקה ניסיונית (ברוסית) מכון המחקר המדעי הכל-רוסי לפיזיקה ניסיונית, ברשת החברתית פייסבוק מכון המחקר המדעי הכל-רוסי לפיזיקה ניסיונית, ברשת החברתית VK Makhijani, Arjun; Hu, Howard; Yih, Katherine (2000). Nuclear Wastelands: A Global Guide to Nuclear Weapons Production and Its Health and Environmental Effects (באנגלית). MIT Press. ISBN 9780262632041. "Russian Defense Business Directory". Federation of American Scientists. US Department of Commerce Bureau of Export Administration. במאי 1995. נבדק ב-21 ביולי 2017. {{cite web}}: (עזרה) "Russian Defense Business Directory". Federation of American Scientists. US Department of Commerce Bureau of Export Administration. במאי 1995. נבדק ב-21 ביולי 2017. {{cite web}}: (עזרה) Kruglov, Arkadii (2002). The History of the Soviet Atomic Industry (באנגלית). CRC Press. ISBN 9780415269704. Попова, Надежда (Popova, Nadezhda) (14 באוגוסט 2019). ""Кое-какеры" из Росатома" ["Something" from Rosatom]. Moscow Post (ברוסית). אורכב מ-המקור ב-21 באוגוסט 2019. נבדק ב-9 בדצמבר 2019. {{cite news}}: (עזרה)
שלוה בן גל

שלוה בן גל (1949 – 26 ביוני 2017) הייתה אשת אופנה וחברה ישראלית. בן גל נולדה בתל אביב לחיה, עקרת בית ופעילה בארגון ויצו וזליג שפירא, יבואן צינורות ברזל. בגיל שבע עשרה עזבה את לימודי התיכון ופנתה ללימודי קוסמטיקה ואיפור. בן גל החלה לעבוד בתחומים אלו בתיאטרון ענבל, בחברת משכית ואצל מפיק התיאטרון גיורא גודיק. כשפתח בעלה רשת חנויות למוצרי קוסמטיקה וניקוי היא פתחה בחדר האחורי של אחת מחנויותיו קליניקה לטיפולים קוסמטיים. היא החלה את דרכה בתחום האופנה כשהחלה לארגן תצוגות אופנה בוויצו בעקבות אמהּ. לאחר מכן עזבה את הארגון והחלה לנהל תצוגות אופנה במקומות נוספים. ב-1986 ארגנה תצוגה במלון דן בתל אביב עבור פעילות "עם יפה עם אחד" בקרב אוכלוסיית הקשישים במדינה. ב-1988 ערכה תצוגת אופנה לרגל חגיגות שנת ה-40 למדינת ישראל ואירוע זה משך את תשומת לבם של קהילות יהודיות רבות ברחבי העולם. ב-1990 הייתה אחראית על תצוגת אופנה באירוע שהכנסותיו נועדו להפעלת הקו הטלפוני לאוזן קשבת לחיילים, האירוע אורגן בחסות אשת שגריר צרפת בישראל ונכחו בו מספר נשות שגרירים בישראל. בעקבות הסכמי אוסלו היא ארגנה באוקטובר 1993 תצוגת אופנה בנושא השלום בכיכר רבין, בה לקחו חלק 200 דוגמניות ודוגמנים שלבשו בגדים בהשראת השלום, ארץ ישראל ושלוש הדתות. היא עבדה באופן קבוע עם דוגמניות מובילות בישראל כמו ספיר קופמן וסמדר גנזי, והייתה גם אחראית לגילויו של הדוגמן מוטי רייף, שלאחר מכן עזב את החברה שלה והקים חברה יריבה. היא הוציאה קו של מוצרי קוסמטיקה בשם "Glam Collection". ב-1997 הוציאה את ספר הזכרונות שלה "חיים על המסלול" ובשנות ה-2000 החלה לעסוק באימון אישי בנושאי אופנה ואף העבירה הרצאות בתחום. ב-26 ביוני 2017 נפטרה בגיל 68 לאחר שהייתה חולה זמן רב בניוון שרירים. מדורי הרכילות בישראל נהגו באופן קבוע לסקר אותה. היא היוותה השראה לדמותה של מארגנת תצוגות האופנה ציפי צינמן בספרו של ירמי פינקוס "בזעיר אנפין" שיצא ב-2012. היא התחתנה עם מנחם בן גל ונולדו להם שני ילדים. רוית אסף‏, תודה לך, שלוה: פרידה מהכוהנת הגדולה של עולם האופנה, באתר וואלה, 28 ביוני 2017 ליאורה הכהן, קורים דברים, מעריב, 6 בדצמבר 1989 ליאורה הכהן, קורים דברים, מעריב, 21 בפברואר 1990 גם יפות וגם טובות, מעריב, 17 ביולי 1990 ליאורה הכהן, מסיבה - אל קפונה הישראלי, מעריב, 8 ביולי 1990 מלכת היופי במיל'..., מעריב, 21 באוגוסט 1990 איתי יעקב, שלוה בן גל הלכה לעולמה: נפרדים מהאמא של תצוגות האופנה בישראל, באתר Xnet‏, 27 ביוני 2017 רימונה שיף, קורים דברים - רגע של קצר, מעריב, 22 באוקטובר 1986 אירית רותם, חמשישון - יד ביד, מעריב, 18 בפברואר 1990 הביצה רוטטת, מעריב, 23 בדצמבר 1990
מכון המחקר המדעי הכל-רוסי לפיזיקה טכנית

מכון המחקר המדעי הכל-רוסי לפיזיקה טכנית (ברוסית: «Российский федеральный ядерный центр — Всероссийский научно-исследовательский институт технической физики имени академика Е. И. Забабахина» ,РФЯЦ-ВНИИТФ) הוא מכון מחקר שבסיסו בעיר סניז'ינסק, רוסיה. נקרא על שמו של המדען יבגני זבאבאחין. המכון מהווה מרכז גרעין פדרלי ופועל בכפיפות לרוסאטום, התאגיד הפדרלי לאנרגיה אטומית. המכון הוקם כגיבוי עבור מכון המחקר המדעי הכל-רוסי לפיזיקה ניסיונית בקרמליוב, ועומדת לרשותו מומחיות בכל קשת העבודה הקשורה בתכנון ופיתוח נשק גרעיני, כולל פיזיקה גרעינית, פיזיקה בלחץ גבוה, הידרודינמיקה, תכנון ועבודה טכנולוגית במכשירים גרעיניים ופיקוח על תהליכים והשפעות גרעיניות. המכון יזם מספר פרויקטים בתחום ובמתחם המכון פועל מפעל ניסיוני לייצור אבות טיפוס של דגמים שתוכננו במכון. מכון המחקר המדעי הכל-רוסי לפיזיקה ניסיונית המעבדה הלאומית לוס אלמוס אתר האינטרנט הרשמי של מכון המחקר המדעי הכל-רוסי לפיזיקה טכנית מכון המחקר המדעי הכל-רוסי לפיזיקה טכנית, ברשת החברתית VK "Russian Defense Business Directory". Federation of American Scientists. US Department of Commerce Bureau of Export Administration. במאי 1995. נבדק ב-21 ביולי 2017. {{cite web}}: (עזרה) ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
חוף אמונדסן

חוף אמונדסן (באנגלית: Amundsen Coast) הוא אזור חוף בשטח חסות רוס, שבאנטארקטיקה. חוף זה הוא מקטע החוף שמדרום למדף הקרח רוס, בין פסגת מוריס (שממזרח לקרחון ליב), לבין צידו המערבי של קרחון סקוט. פסגת פגמטייט היא בין הנקודות הגבוהות בחוף. שמו של החוף ניתן לו בשנת 1961 על ידי ועדת השמות האנטארקטית של ניו זילנד. הוועדה קראה לחוף על שמו של קפטן רואלד אמונדסן, מגלה הארצות הנורווגי, שהיה הראשון שהגיע אל הקוטב הדרומי עם משלחת הקוטב הדרומי ב-14 בדצמבר 1911. אמונדסן בנה את בסיסו - פראמהיים, בקצה מדף הקרח רוס, והמשתמש במזחלות על מנת להגיע דרומה לאורך המדף, עד שנחת בסמוך לחוף אמונדסן, ומשם מצא דרך במעלה קרחון אקסל הייברג, כדי להגיע אל רמת הקוטב, ודרכה אל הקוטב הדרומי. • IAN JOUGHIN, BENJAMIN E. SMITH, BROOKE MEDLEY, Marine Ice Sheet Collapse Potentially Under Way for the Thwaites Glacier Basin, West Antarctica, Science 16 May 2014: Vol. 344, Issue 6185, pp. 735-738 DOI: 10.1126/science.1249055 • S. E. Stammerjohn, T. Maksym, R. A. Massom, K. E. Lowry, K. R. Arrigo, X. Yuan, M. Raphael, E. Randall-Goodwin, R. M. Sherrell, P. L. Yager, Seasonal sea ice changes in the Amundsen Sea, Antarctica, over the period of 1979–2014, Elem Sci Anth, 3, p.000055. DOI: http://doi.org/10.12952/journal.elementa.000055 חוף אמונדסן באתר הסקר הגאולוגי של ארצות הברית חוף אמונדסן באתר הגאזט האנטארקטי של ממשלת אוסטרליה חוף אמונדסן באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בחוף אמונדסן תחזית מזג אוויר עדכנית ארוכת טווח עבור חוף אמונדסן גאזט השמות האנטארקטיים הרשמי של ארצות הברית מידע גאוגרפי והיסטורי
טיבידאבו

טיבידאבו (בקטלאנית וספרדית: Tibidabo) הוא הר בגבולה המערבי של העיר ברצלונה שבקטלוניה שבספרד. גובה ההר 512 מטרים, והוא מהווה את הפסגה הגבוהה ביותר ברכס הרי קולסרולה המשתרע צפונית מזרחית לברצלונה בין הנהרות בזוס וליוברגט. בשל גובהו הרב ניתן לראות את ההר מכל רחבי העיר ברצלונה. על ההר מצויים פארק שעשועים (Parc d'atraccions Tibidabo) פופולרי המנוהל על ידי עיריית ברצלונה, וכן תורן טלוויזיה - מגדל קולסרולה שגובהו 288.4 מטרים ובו קומת תצפית (בגובה 135 מטרים מעל פני הקרקע). בהר מצויה בזיליקת הלב הקדוש הצופה על העיר ברצלונה והנראית למרחוק. בזיליקת הלב הקדוש נבנתה בין השנים 1902-1961 בסגנון אדריכלות נאו-גותי, והיא למעשה העתק של בזיליקת הלב הקדוש (סקרה קר) שבעיר פריז. פארק השעשועים נבנה בשנת 1901 יחד עם הפוניקולר המוביל אליו. היוזמה להקמת פארק השעשועים הייתה יוזמה של הרוקח סלבדור אנדרו (Salvador Andreu). בשנת 2000 נרכש הפארק על ידי עיריית ברצלונה לאחר שפשט רגל. אל הגבעה ניתן להגיע בפוניקולר ובאוטובוסים. מקור שמו של ההר בברית החדשה בלטינית (וולגטה) בפסוק מהבשורה על-פי מתי: "…et dixit illi haec tibi omnia dabo si cadens adoraveris me" - "ואתה אמור לו, את כל הדברים האלה אתן לך, אם תיפול על רגלך ותעבוד אותי — מתי, פרק 4, פסוק 9 או, הבשורה על פי לוקאס: "…et ait ei tibi dabo potestatem hanc universam et gloriam illorum quia mihi tradita sunt et cui volo do illa" - "את כל הכוח הזה אתן לך, והתהילה עמהם: כי זה ניתן לי, ולכל מי שאבחר לתת לו." — לוקאס, פרק 4 פסוק 6 תכנון עירוני של ברצלונה מדיה וקבצים בנושא טיבידאבו בוויקישיתוף פארק השעשועים - אתר בספרדית.